wannaphong/clean_thaiwikipedia huggingface dataset:
# หมอปลา มือปราบสัมภเวสี
จีรพันธ์ เพชรขาว  หรือที่รู้จักในชื่อ หมอปลา มือปราบสัมภเวสี (เกิดเมื่อวันที่ 7 มีนาคม พ.ศ. 2521) เป็นผู้ดำเนินรายการโทรทัศน์ นักแสดง นักเขียน อินฟลูเอนเซอร์ ยูทูบเบอร์ ค้าขาย ผู้เชี่ยวชาญด้านไสยศาสตร์และความเชื่อ มักช่วยเหลือให้คำปรึกษาทางด้านไสยศาสตร์ โดยไม่เรียกค่าตอบแทนใด ๆ ทั้งสิ้น

 ประวัติ 
จีรพันธ์ เพชรขาว เกิดเมื่อวันที่ 7 มีนาคม พ.ศ. 2521 ที่จังหวัดเพชรบุรี มีพี่น้องทั้งหมด 6 คน และเป็นบุตรคนที่ 4 ของครอบครัว ปัจจุบัน คู่สมรสคือ รภัสสรณ์ ฤทธิธนไพบูลย์  หมอปลา ชื่อเสียงด้านการปราบผี และไสยศาสตร์ อีกทั้งยังช่วยจับพระสงฆ์ที่กระทำความผิดต่อพุทธศาสนา จนกระทั่ง คชาภา ตันเจริญ ได้ขนานนามว่า หมอปลา มือปราบพระ หมอปลา มีความสนิทสนมกับคนในวงการบันเทิงหลายคน อาทิ กรรชัย กำเนิดพลอย คชาภา ตันเจริญ เป็นต้น เป็นบุคคลที่เกี่ยวข้องกับบุคคลที่มีชื่อเล่นว่า ใบตอง (สีกา ที่ร่วมเสพเมถุน) ในการเปิดเผยข้อมูลต่างๆ ต่อสาธารณชน เหตุใบตองเสพเมถุนกับพงศกร จันทร์แก้ว ขณะดำรงสมณเพศ หมอปลา เป็นที่พูดถึงในการที่ตนชอบแกล้งรัตนา ซึ่งเป็นคนที่ถูกนำมารักษาตัวที่บ้านพักของหมอปลา และมีผู้คนพูดถึง รัตนา และจีรพันธ์ เป็นอย่างมาก 

 การศึกษา 
 ระดับประถมศึกษา ที่โรงเรียนวัดหนองกาทอง
 ระดับมัธยมศึกษาตอนต้น ที่โรงเรียนบ้านลาดวิทยา
 ระดับอนุปริญญา (ปวส.) ที่วิทยาลัยเทคนิคเพชรบุรี
 ระดับอุดมศึกษา ที่มหาวิทยาลัยเทคโนโลยีราชมงคลธัญบุรี ปริญญาตรี สาขาวิชาวิศวกรรมอุตสาหการ คณะวิศวกรรมศาสตร์

 ผลงาน 
 พิธีกร
โทรทัศน์
 พ.ศ. 2565 : คู่ซ่าปลาไพ (Memiti/Amarin TV) ทุกวันเสาร์ เวลา 18:00-19:00 น. เริ่มวันเสาร์ที่ 12 มีนาคม 2565-ปัจจุบัน (ร่วมกับ ทนายไพศาล เรืองฤทธิ์) (ปัจจุบันเปลี่ยนชื่อรายการเป็น คู่ซ่าปลาลุย)
 พ.ศ. 2565 : Help Rangers ร่วมด้วยช่วยสู้ (Amarin Printing and Publishing Public-Memiti/Amarin TV) ทุกวันเสาร์ เวลา 17:00-18:00 น. เริ่มวันเสาร์ที่ 29 ตุลาคม 2565-ปัจจุบัน (ร่วมกับ ทนายไพศาล เรืองฤทธิ์, กัณฐัศว์ พงศ์ไพบูลย์เวชย์ (กัน จอมพลัง), รังสิมา ศฤงคารนฤมิตร (กรุ๊งกริ๊ง))
 พ.ศ. 2566 : ปลากะป๋อง ส่องเรื่องผี (Memiti/Amarin TV) ทุกวันอังคาร เวลา 22:30-23:30 น. เริ่มวันอังคารที่ 16 พฤษภาคม 2566-ปัจจุบัน (ร่วมกับ กพล ทองพลับ)

ออนไลน์
 พ.ศ. 2562 : ทางช่อง YouTube:หมอปลา [Official Channel] 
 พ.ศ. 2564 : ทางช่อง YouTube:หมอปลา แฟมิลี่

 รายการโทรทัศน์ 
 รายการเรื่องจริงผ่านจอ ตอน หมอปลากับบ่อกุ้งซ่อนศพ ออกอากาศ วันที่ 21 มิถุนายน 2555
 รายการเรื่องจริงผ่านจอ ตอน หมอปลาสแกนบ้าน ออกอากาศ วันที่ 1 มีนาคม 2555
 รายการมือปราบพิศวง ตอน โรงเรียนร้าง ออกอากาศ วันที่ 4 มิถุนายน 2556
 รายการบางอ้อ ตอน หมอปลา นักล่าสัมภเวสี ออกอากาศ วันที่ 24 สิงหาคม 2556

 ภาพยนตร์ 
 มือปราบสัมภเวสี รับบท หมอปลา
 ห้าวเป้งจ๋า...อย่าแกงน้อง รับบท หมอปลา
 เสือเผ่น 1 รับบท อาจารย์สัก

 หนังสือ 
 หมอปลา มือปราบกรรม สัมภเวสี ผี วิญญาณ สำนักพิมพ์แบงค์คอกบุ๊คส์

 แขกรับเชิญ 
 รายการโหนกระแส โดยมีกรรชัย กำเนิดพลอย เป็นผู้ดำเนินรายการ
 รายการแฉ โดยมีคชาภา ตันเจริญ วรินดา ดำรงผล และคนอื่น ๆ เป็นผู้ดำเนินรายการ
 รายการข่าวเย็นประเด็นร้อน ในช่วง ถกไม่เถียง โดยมีทิน โชคกมลกิจ เป็นผู้ดำเนินรายการ
 รายการเรื่องใหญ่วันนี้ โดยมีเสถียร วิริยะพรรณพงศา เป็นผู้ดำเนินรายการ
 เข้าเล่นเกมส์ในรายการ หัวท้ายตายก่อน 3X3
# จินจินแอนด์ร็อกกี
จินจินแอนด์ร็อกกี  เป็นยูนิตย่อยที่ 2 ของบอยแบนด์สัญชาติเกาหลีใต้อัสโตร ดูโอ้ที่ก่อตั้งโดยแฟนตาจิโอ ในปี ค.ศ. 2022 ประกอบด้วยสมาชิกอัสโตรสองคน ได้แก่ จินจิน และ ร็อกกี อีพีเปิดตัวครั้งแรกของพวกเขาชื่อ รีสตอร์ วางจำหน่ายเมื่อวันที่ 17 มกราคม 2022

 ผลงานเพลง 

 อีพี 
+ List of EPs, with selected details ชื่อ รายละเอียด อันดับชาร์ตสูงสุด ยอดขาย KOR JPN รีสตอร์ วันจำหน่าย: January 17 มกราคม ค.ศ. 2022
 สังกัด: แฟนตาจิโอ
 รูปแบบ: CD, music download, streaming 7  12 KOR: 70,145
 JPN: 6,883
# ช็อง จิน-ฮวัน
ช็อง จิน-ฮวัน (เกิด 28 เมษายน พ.ศ. 2536) เป็นนักร้อง แร็ปเปอร์ และนักแสดงชาวเกาหลีใต้ เขาเป็นอดีตสมาชิกและหัวหน้าวงบอยแบนด์เดอะแมนบีแอลเค ภายใต้สังกัดสตาร์เดียมเอนเตอร์เทนเมนต์ เขามีชื่อเสียงจากการแสดงเรื่อง ในบทบาทของเขาใน อะเลิฟโซบิวติฟุล (2020)

 ผลงานการแสดง 
 ละครโทรทัศน์ 
 ปี เรื่อง เครือข่าย บทบาท มหายเหตุ  อังกฤษ เกาหลี 2018 โกเวนเจอร์ส 고벤져스 เนเวอร์ทีวีแคสต์ ช็อง จิน-ฮวัน นักแสดงนำ  ดรั้งอินกู้ดเทสต์ #좋맛탱 ทีวีเอ็น พัก จิน-ซู นักแสดงสมทบ  2019  เลเวลอัพ 레벨업 MBN  คามีโอ 2020 กาดูริส์ซูชิเรสเตอรอนต์  가두리횟집 เนเวอร์ทีวีแคสต์ โม แท-คย็อง นักแสดงสมทบ  Soul Mechanic 영혼수선공 KBS2 ซ็อง มิน-โฮ คามีโอ  อะเลิฟโซบิวติฟุล 아름다웠던 우리에게 KakaoTV ช็อง จิน-ฮวัน นักแสดงนำ
# รายชื่อตอนในหมอซ่าส์พันธุ์เอ็กซ์
บทความนี้เป็นรายชื่อตอนในละครโทรทัศน์ญี่ปุ่นเรื่องหมอซ่าส์พันธุ์เอ็กซ์  นำแสดงโดย เรียวโกะ โยเนกูระ ออกอากาศครั้งแรกในวันที่ 18 ตุลาคม ค.ศ. 2012 จนถึง 16 ธันวาคม 2021 ทางสถานีโทรทัศน์ทีวีอาซาฮิในประเทศญี่ปุ่น

 ฤดูกาลที่ 1 

 ฤดูกาลที่ 2 

 ฤดูกาลที่ 3 

 ตอนพิเศษ 

 ฤดูกาลที่ 4 

 ฤดูกาลที่ 5 

 ฤดูกาลที่ 6 

 เชิงอรรถ
# แชร์วอนอฮรัด
แชร์วอนอฮรัด  เป็นเมืองเหมืองแร่และศูนย์กลางการบริหารของเขตแชร์วอนอฮรัดในแคว้นลวิว ทางภาคตะวันตกของประเทศยูเครน นอกจากนี้ยังเป็นที่ตั้งหน่วยงานบริหารของเทศบาลนครแชร์วอนอฮรัดซึ่งเป็นเทศบาลแห่งหนึ่งของยูเครน แชร์วอนอฮรัดตั้งอยู่ห่างจากลวิว (เมืองหลักของแคว้น) ไปทางทิศเหนือประมาณ 62 กิโลเมตร ห่างจากวอรอนิวไปทางทิศตะวันออกเฉียงเหนือ 28 กิโลเมตร และห่างจากซอกัลไปทางทิศใต้ 7 กิโลเมตร มีประชากร 60,799 คน (ประมาณการ ค.ศ. 2024)
# มือปืนเพชรตัดเพชร
มือปืนเพชรตัดเพชร  เป็นภาพยนตร์อิตาลีที่ออกฉายใน ค.ศ. 1966 ผลิตโดย Produzioni Europee Associate ภาพยนตร์เขียนบทและกำกับโดย เซร์คิโอ ลีโอเน่ และแสดงนำโดย คลินต์ อีสต์วุด, ลี แวน คลีฟ, เอลี วัลลัค, อัล มูล็อก, อันโตนิโอ คาซาเล, ลิวิโอ ลอเรนซอน, เอ็นโซ เปอตีโต และจอห์น บาร์ธา

 เนื้อเรื่อง 

 นักแสดง 

 คลินต์ อีสต์วุด รับบท ผมบลอนด์ (Blondie)
 ลี แวน คลีฟ รับบท แองเจิลอาย (Angel Eyes)
 เอลี วัลลัค รับบท ทูโก เบเนดิกโต ปาซิฟิโก ฆวน มาเรีย รามิเรซ (Tuco Benedicto Pacífico Juan María Ramírez)
 อัล มูล็อก รับบท เอลาม (Elam)
 อันโตนิโอ คาซาเล รับบท แจ็คสัน/บิล คาร์สัน (Jackson/Bill Carson)
 ลิวิโอ ลอเรนซอน รับบท เบเกอร์ (Baker)
 เอ็นโซ เปอตีโต รับบท เดอะ กัน ช้อป โอนเนอร์ (The Gun Shop Owner)
 จอห์น บาร์ธา รับบท Sheriff
 โฮเซ่ แตร์รอน รับบท โธมัส "ชอร์ตี้" ลาร์สัน (Thomas "Shorty" Larson)
 ลอเรนโซ โรเบลโด รับบท เคลม (Clem)
 ลุยจิ พิสติลลี รับบท คุณพ่อปาโบล รามิเรซ (Father Pablo Ramírez)

 การตอบรับ 
รอตเทนโทเมโทส์รายงานว่าร้อยละ 97 ของผู้วิจารณ์ 77 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 8.8 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 90 เต็ม 100 คะแนน ซึ่งประเมินโดยผู้วิจารณ์ 7 คน
# กามิยาแนตส์-ปอดิลสกึย
กามิยาแนตส์-ปอดิลสกึย (;) เป็นนครในแคว้นคแมลนึตสกึย ทางภาคตะวันตกของประเทศยูเครน ตั้งอยู่ริมแม่น้ำสมอตรึช เป็นศูนย์กลางการบริหารของเขตกามิยาแนตส์-ปอดิลสกึยและเทศบาลนครกามิยาแนตส์-ปอดิลสกึยซึ่งเป็นเทศบาลแห่งหนึ่งของยูเครน ในปัจจุบันนครนี้มีประชากร 97,908 คน (ประมาณการ ค.ศ. 2021)

ระหว่าง ค.ศ. 1919–1920 ซึ่งเป็นช่วงท้ายสงครามโซเวียต–ยูเครน กามิยาแนตส์-ปอดิลสกึยทำหน้าที่เป็นเมืองหลวงชั่วคราวของสาธารณรัฐประชาชนยูเครนอย่างเป็นทางการPustynnikov, Iryna. The last capital of Ukrainian People's Republic (Остання столиця УНР). Newspaper "Den". 14 October 2011
# อิซมายิล
อิซมายิล (; ;) เป็นนครและเทศบาลในแคว้นออแดซา ทางภาคตะวันตกเฉียงใต้ของประเทศยูเครน ทำหน้าที่เป็นศูนย์กลางการบริหารของเขตอิซมายิลซึ่งเป็นหนึ่งในเจ็ดเขตของแคว้นออแดซา ประมาณกันว่าใน ค.ศ. 2021 นครนี้มีประชากร 70,731 คน

อิซมายิลเป็นเมืองท่ายูเครนที่ใหญ่ที่สุดในดินดอนสามเหลี่ยมปากแม่น้ำดานูบ (ในลำน้ำสาขากีลียา) ด้วยเหตุนี้จึงเป็นศูนย์กลางของอุตสาหกรรมแปรรูปอาหารและเป็นสถานที่ท่องเที่ยวยอดนิยมแห่งหนึ่งของแคว้น นอกจากนี้ยังเป็นที่ตั้งหน่วยของกองทัพเรือยูเครนและหน่วยยามฝั่งยูเครนที่ปฏิบัติการในแม่น้ำดานูบและลำน้ำสาขา อุทยานภูมิทัศน์แห่งแคว้น "หมู่เกาะอิซมายิล" ของกองทุนสัตว์ป่าโลกตั้งอยู่ใกล้กับนคร
# ออแลกซันดรียา
ออแลกซันดรียา  เป็นนครในแคว้นกีรอวอฮรัด ทางตอนกลางของประเทศยูเครน ออแลกซันดรียาเป็นศูนย์กลางการบริหารของเขตออแลกซันดรียาซึ่งตั้งอยู่ในแคว้นเดียวกัน นอกจากนี้ยังเป็นที่ตั้งหน่วยงานบริหารของเทศบาลนครออแลกซันดรียาซึ่งเป็นเทศบาลแห่งหนึ่งของยูเครน ประมาณกันว่าใน ค.ศ. 2021 นครนี้มีประชากร 77,303 คน
# รอน ซอนเดอส์
รอนัลด์ ซอนเดอส์ (6 พฤศจิกายน ค.ศ. 1932 – 7 ธันวาคม ค.ศ. 2019) เป็นอดีตนักฟุตบอลและผู้จัดการทีมชาวอังกฤษ เขาเล่นให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ตลอดอาชีพค้าแข้ง 16 ปี ก่อนเป็นผู้จัดการทีมฟุตบอล เขาเป็นผู้จัดการทีมฟุตบอลให้แก่ 7 สโมสรในรอบ 20 ปี และเขาเป็นผู้จัดการทีมคนแรกที่รับหน้าที่ผู้จัดการทีมของแอสตันวิลลา, เบอร์มิงแฮมซิตี และเวสต์บรอมมิชอัลเบียน ทั้งสามสโมสรคู่แข่งที่อยู่ในและรอบ ๆ เมืองเบอร์มิงแฮม

ซอนเดอส์ยังคุมทีมโยวิลทาวน์, ออกซ์ฟอร์ดยูไนเต็ด, นอริชซิตี และแมนเชสเตอร์ซิตี เขามีส่วนร่วมในวงการฟุตบอล 36 ปีติดต่อกัน เขาลาออกจากตำแหน่งผู้จัดการทีมเวสต์บรอมมิชอัลเบียนซึ่งเป็นการคุมทีมสุดท้ายในอาชีพของเขาเมื่ออายุ 54 ปี

 อาชีพนักฟุตบอล 
ในฐานะผู้เล่น เขาเป็นกองหน้าที่ยิง 246 ประตูใน 16 ปีให้แก่เอฟเวอร์ตัน, ทันบริดจ์เอนเจิลส์, จิลลิงงัม, พอร์ตสมัท, วอตฟอร์ด และชาร์ลตันแอธเลติก ซอนเดอส์เป็นดาวซัลโว 6 ฤดูกาลติดต่อกันที่พอร์ตสมัท, and subsequent season pages. และเขาก็เป็นปัจจัยสำคัญในการช่วยให้ปอมปีย์คว้าแชมป์ดิวิชัน 3 ในปี ค.ศ. 1962 เขายังคงเป็นดาวซัลโวสูงสุดตลอดกาลในอันดับสาม เขาแขวนสตั๊ดจากอาชีพนักฟุตบอลในปี ค.ศ. 1967 เมื่ออยู่กับชาร์ลตันแอธเลติก

 อาชีพผู้จัดการทีม 
 ช่วงต้นอาชีพ 
ซอนเดอส์กลายเป็นผู้เล่น-ผู้จัดการทีมของโยวิลทาวน์ ทีมนอกลีก

 นอริชซิตี 
ในฐานะผู้จัดการทีม ซอนเดอส์ประสบความสำเร็จครั้งแรกที่นอริชซิตี โดยนำนอริชซิตีไปสู่ตำแหน่งแชมป์ดิวิชัน 2 ในปี 1972 ซึ่งทำให้พวกเขาเลื่อนชั้นสู่ดิวิชันหนึ่งเป็นครั้งแรกในประวัติศาสตร์ ซอนเดอส์นำพานอริชซิตีให้อยู่รอดในฤดูกาลแรกในลีกสูงสุด พวกเขายังไปถึงรอบชิงชนะเลิศฟุตบอลลีกคัพหรือคาราบาวคัพ ในปัจจุบันโดยแพ้ 1–0 ให้แก่ทอตนัมฮอตสเปอร์ ที่สนามเวมบลีย์ เขาลาออกจากตำแหน่งผู้จัดการทีมนอริชเมื่อวันที่ 17 พฤศจิกายน ค.ศ. 1973 ตามมติในห้องประชุมคณะกรรมการบริหารหลังจากพ่ายแพ้ในบ้านให้แก่เอฟเวอร์ตัน ซึ่งเป็นทีมแรกในอาชีพนักฟุตบอลของเขาไป 1-3

 แมนเชสเตอร์ซิตี 
ห้าวันต่อมา ซอนเดอส์ได้ยอมรับข้อเสนอที่จะเข้ามาคุมทีมแมนเชสเตอร์ซิตี ซอนเดอส์จัดการพาทีมเข้ารอบชิงชนะเลิศฟุตบอลลีกคัพแต่ก็แพ้อีกครั้ง คราวนี้แพ้ให้แก่ทีมหมาป่าวุลเวอร์แฮมป์ตันวอนเดอเรอส์ แม้จะประสบความสำเร็จในบอลถ้วยแต่ฟอร์มในลีกของซิตีก็ไม่ดีนัก และซอนเดอส์ก็ถูกปลดออกในช่วงสามสัปดาห์ก่อนจบฤดูกาล โดยที่สโมสรอยู่ห่างจากโซนตกชั้นเพียงผลต่างประตูได้เสีย อย่างไรก็ตามเขาไม่ได้ว่างงานนาน เพราะในเดือนต่อมาเขาก็เข้ามาคุมทีมแอสตันวิลลาที่ตอนนั้นอยู่ในดิวิชัน 2

 แอสตันวิลลา 
เขานำวิลล่าเลื่อนชั้นสู่ดิวิชันหนึ่ง (ในฐานะรองแชมป์ดิวิชันสอง) ในฤดูกาลแรกของเขาในฐานะผู้จัดการทีม เขาสามารถพาทีมคว้าแชมป์ลีกคัพได้สำเร็จ เขากลายเป็นผู้จัดการทีมคนแรกที่พาสามสโมสรเข้าสู่รอบชิงชนะเลิศลีกคัพในรอบสามปีติดต่อกัน เขาได้สร้างวิลลาขึ้นใหม่ให้เป็นสโมสรระดับชั้นนำในดิวิชันหนึ่ง เขาพาทีมคว้าแชมป์ลีกคัพอีกครั้งในปี ค.ศ. 1977 ในฤดูกาล 1980-1981 เขาได้นำวิลลาไปสู่การเป็นแชมป์ลีกดิวิชัน 1อีกครั้งนับเป็นแชมป์ลีกครั้งแรกของสโมสรในรอบ 71 ปี

เขาลาออกจากวิลลาเมื่อวันที่ 9 กุมภาพันธ์ ค.ศ. 1982 เนื่องจากไม่พอใจคณะกรรมการบริหารเรื่องสัญญาฉบับใหม่ ในขณะนั้นวิลลาอยู่กลางตารางในดิวิชัน 1 และผ่านเข้ารอบก่อนรองชนะเลิศของยูโรเปียนคัพ ผู้ช่วยของเขาโทนี บาร์ตัน ได้รับช่วงต่อ และพาพวกเขาไปคว้าแชมป์ยูโรเปียนคัพในอีกสี่เดือนต่อมา
# วอซแนแซนสก์
วอซแนแซนสก์  เป็นนครในแคว้นมือกอลายิว ทางภาคใต้ของประเทศยูเครน และเป็นศูนย์กลางการบริหารของเขตวอซแนแซนสก์ภายในแคว้นเดียวกัน นครมีประชากร 34,050 คน (ประมาณการ ค.ศ. 2021)

ระหว่างที่รัสเซียเข้ารุกรานยูเครนใน ค.ศ. 2022 วอซแนแซนสก์ถูกยิงด้วยปืนใหญ่และเกิดการสู้รบในฐานะส่วนหนึ่งของยุทธการที่มือกอลายิวและยุทธการที่วอซแนแซนสก์ เมื่อวันที่ 2 มีนาคม กองยานเกราะของรัสเซียพ่ายแพ้ต่อกองกำลังยูเครนในการรบที่บทความฉบับหนึ่งในหนังสือพิมพ์ เดอะวอลล์สตรีตเจอร์นัล อธิบายว่าเป็น "หนึ่งในความพ่ายแพ้อย่างเด็ดขาดที่สุดของสงคราม" กองทัพยูเครนร่วมมือกับเกษตรกรในท้องถิ่นทำลายสะพานแห่งหนึ่งที่มีความสำคัญทางยุทธศาสตร์และสามารถกำจัดรถถังโจมตีของรัสเซียประมาณ 30 คัน รวมทั้งยานเกราะอื่น ๆ และเฮลิคอปเตอร์หนึ่งลำ จึงขัดขวางการรุกคืบของรัสเซียไปยังออแดซาและโรงไฟฟ้านิวเคลียร์ยูเครนใต้ได้สำเร็จ «Ukraine: The small town which managed to block Russia's big plans», BBC, 22. mars 2022
# กือรือลิวกา
กือรือลิวกา  เป็นนิคมประเภทเมืองแห่งหนึ่งในเขตยากือมิวกา แคว้นซาปอริฌเฌีย ทางภาคใต้ของประเทศยูเครน จากสำมะโน ค.ศ. 2001 นิคมนี้มีประชากร 1,481 คน และจากการประมาณการใน ค.ศ. 2021 นิคมนี้มีประชากร 3,420 คน

กือรือลิวกาได้รับการก่อตั้งขึ้นใน ค.ศ. 1805 ในฐานะที่ตั้งถิ่นฐานของกลุ่มชาติพันธุ์ศาสนาดูโคบาร์
# ชอสต์กา
ชอสต์กา  เป็นนครในแคว้นซูมือ ทางภาคตะวันออกเฉียงเหนือของประเทศยูเครน ตั้งชื่อตามแม่น้ำชอสต์กาซึ่งเป็นลำน้ำสาขาของแม่น้ำแดสนา นครนี้เป็นศูนย์กลางการบริหารของเขตชอสต์กาในแคว้นเดียวกัน นอกจากนี้ยังเป็นศูนย์กลางของอุตสาหกรรมเคมีและผลิตภัณฑ์นม ประมาณกันว่าใน ค.ศ. 2021 ชอสต์กามีประชากร 73,197 คน
# บูชา (เมือง)
บูชา  เป็นนครในแคว้นเคียฟ ประเทศยูเครน ตั้งอยู่ทางทิศตะวันตกเฉียงเหนือของเคียฟ เมืองหลวงของประเทศ ประมาณกันว่าใน พ.ศ. 2564 นครนี้มีประชากร 36,971 คน

ระหว่างที่รัสเซียเข้ารุกรานยูเครนใน พ.ศ. 2565 เกิดการสู้รบอย่างรุนแรงในบูชาในฐานะส่วนหนึ่งของการรุกที่เคียฟซึ่งส่งผลให้รัสเซียสูญเสียอย่างหนัก กองกำลังรัสเซียโจมตีอนุสรณ์สถานสงครามอัฟกานิสถานภายในนคร ซึ่งพวกเขาอาจเข้าใจผิดคิดว่าเป็นยานพาหนะทางทหารของยูเครน
# เลิฟไลฟ์ ชมรมสคูลไอดอลนิจิกะซากิ
เลิฟไลฟ์ ชมรมสคูลไอดอลนิจิกะซากิ  เป็นโปรเจกต์สื่อผสมญี่ปุ่นภาคแยกของซีรีส์เลิฟไลฟ์!และเกมซีรีส์ Love Live! School Idol Festival เปิดตัวครั้งแรกในปี พ.ศ. 2560 ในฐานะ "Perfect Dream Project" และเดิมสร้างขึ้นเป็นส่วนหนึ่งของเกม Love Live! School Idol Festival All Stars ซีรีส์อนิเมะโทรทัศน์สร้างโดยสตูดิโอซันไรส์ ออกอากาศระหว่างเดือนตุลาคมถึงธันวาคม พ.ศ. 2563 ฤดูกาลที่ 2 ออกอากาศระหว่างเดือนเมษายนถึงมิถุนายน พ.ศ. 2565

ซีรีส์อนิเมะโทรทัศน์ดัดแปลงของมังงะภาคแยก นิจิยง: เลิฟไลฟ์! ชมรมสคูลไอดอลนิจิกะซากิ ยงโคมะ ชื่อเรื่องว่า นิจิยง แอนิเมชัน ออกอากาศตั้งแต่เดือนมกราคมถึงมีนาคม พ.ศ. 2566
# ปฏิบัติการลับบ้านโยซากุระ
ปฏิบัติการลับบ้านโยซากุระ  เป็นซีรีส์มังงะญี่ปุ่น เขียนเรื่องและวาดภาพโดยฮิตสึจิ กนไดระ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนสิงหาคม พ.ศ. 2562 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 22 ในเดือนเมษายน พ.ศ. 2567 อนิเมะซีรีส์โทรทัศน์ที่ดัดแปลงโดยสตูดิโอซิลเวอร์ลิงก์ ฤดูกาลที่หนึ่งออกอากาศตั้งแต่เดือนเมษายนถึงตุลาคม พ.ศ. 2567 โดยฤดูกาลที่สองมีกำหนดออกอากาศในปี พ.ศ. 2569
# อันเดด อันลัค
อันเดด อันลัค  เป็นซีรีส์มังงะญี่ปุ่น เขียนเรื่องและวาดภาพโดยโยชิฟูมิ โทซูกะ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 13 ในเดือนกันยายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยเดวิดโปรดักชันและทีเอ็มเอสเอ็นเตอร์เทนเมนต์ ออกอากาศตั้งแต่เดือนตุลาคม พ.ศ. 2566
# ชีวิตใหม่ไม่ธรรมดาของราชาปีศาจขี้เหงา
ชีวิตใหม่ไม่ธรรมดาของราชาปีศาจขี้เหงา  เป็นซีรีส์ไลต์โนเวลญี่ปุ่น เขียนโดยเมียวจิน คาโต และวาดภาพประกอบโดยซาโอะ มิซูโนะ เริ่มเผยแพร่ออนไลน์ตั้งแต่เดือนสิงหาคม พ.ศ. 2560  ทางเว็บไซต์เผยแพร่นิยายโดยผู้ใช้ โชเซ็ตสึกะ นิ นาโร ภายหลังสำนักพิมพ์ฟูจิมิโชโบะได้ลิขสิทธิ์ตีพิมพ์เป็นหนังสือในเครือฟูจิมิแฟนตาเซียบุงโกะ ตั้งแต่เดือนพฤษภาคม พ.ศ. 2561 ปัจจุบันวางจำหน่ายถึงเล่มที่ 9 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นมังงะ วาดภาพโดยมิซูโฮะ โคโตบะ ตีพิมพ์ในนิตยสารบิ๊กกังกังรายเดือน นิตยสารมังงะแนวเซเน็งของสแควร์เอนิกซ์  และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ได้รับการดัดแปลงเป็นอนิเมะสร้างโดยสตูดิโอซิลเวอร์ลิงก์และเบลด ออกอากาศตั้งแต่เดือนเมษายนถึงมิถุนายน พ.ศ. 2565

 ตัวละคร
# หมู่บ้านจูกัด
หมู่บ้านจูกัด หรือ จูเก่อชุน  เป็นหมู่บ้านทางประวัติศาสตร์ในเมืองจูเก่อ  อำเภอหลานซี จังหวัดจินหฺวา มณฑลเจ้อเจียง ประเทศจีน} เดิมมีชื่อว่า เกาหลง  หมู่บ้านนี้เปลี่ยนชื่อเป็นจูกัด (จูเก่อ) ในช่วงราชวงศ์หมิงเนื่องจากมีชาวบ้านที่มีสกุลจูเก่อจำนวนมาก ผู้อยู่อาศัยในนี้อ้างว่าตนสืบเชื้อสายจากจูกัดเหลียง อัครมหาเสนาบดีที่มีชื่อเสียงแห่งรัฐจ๊กก๊กในคริสต์ศตวรรษที่ 3 หมู่บ้านนี้ได้รับสถานะแหล่งมรดกแห่งชาติใน ค.ศ. 1996 และมีพระธาตุที่มีอายุ 700 ปี

 ภูมิสถาปัตยกรรม 
องค์ประกอบทางภูมิสถาปัตยกรรมของหมู่บ้านจูกัดนั้นแปลกตาและพบได้ยากในหมู่บ้านทั่วไปในประเทศจีน เนื่องจากผังอาคารในหมู่บ้านนี้ได้รับการจัดวางอย่างเป็นระเบียบตามหลักภูมิทัศน์ปากว้า  ของศาสตร์ฮวงจุ้ย โดยมีสระน้ำรูปยิน-หยางเป็นศูนย์กลางของหมู่อาคารประกอบกับตรอกซอยเป็นแปดแฉก ทำให้ได้ชื่อว่าเป็นหมู่บ้านจูเก่อปากว้า อาคารต่าง ๆ มีโครงสร้างโอ่อ่าและสง่างาม 

ตามบันทึกที่เกี่ยวข้อง สันนิษฐานว่าหมู่บ้านนี้สร้างขึ้นในสมัยราชวงศ์ซ่งและหยวน โดยยังคงสืบสานพัฒนาการของหมู่บ้านและปรับปรุงต่อไปจนกระทั่งเจริญรุ่งเรืองสูงสุดในราชวงศ์ชิง ปัจจุบันหมู่บ้านนี้มีอาคารโบราณที่หลงเหลือจากยุคราชวงศ์หมิงและชิงที่ได้รับการอนุรักษ์มากกว่า 200 แห่ง กระจัดกระจายอยู่ตามตรอกซอยในหมู่บ้าน ซึ่งรวมทั้งหอบรรพบุรุษ 18 แห่ง อาคารส่วนใหญ่มีคุณค่าทางศิลปะสถาปัตยกรรมโดยเฉพาะคานไม้แกะสลักและปูนปั้นตกแต่งอาคาร 

 ระเบียงภาพ 

ดูเพิ่ม
ซินเย่
# ศึกโลกเวทมนตร์คนพลังกล้าม
ศึกโลกเวทมนตร์คนพลังกล้าม  เป็นซีรีส์มังงะญี่ปุ่น แต่งเรื่องและวาดภาพโดยฮาจิเมะ โคโมโตะ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนมกราคม พ.ศ. 2563 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 13 ในเดือนตุลาคม พ.ศ. 2565 ซีรีส์อนิเมะโทรทัศน์ดัดแปลงสร้างโดยสตูดิโอเอ-1 พิกเจอร์ส ออกอากาศตั้งแต่เดือนเมษายนถึงกรกฎาคม พ.ศ. 2566 ฤดูกาลที่ 2 ออกอากาศตั้งแต่เดือนมกราคมถึงมีนาคม พ.ศ. 2567 โดยมีการประกาศฤดูกาลที่ 3 แล้ว

 สื่อ 
 มังงะ 

 อนิเมะ 

 รายชื่อตอน 

 หมายเหตุ
# เรื่องอลวน คน ปีศาจ
เรื่องอลวน คน ปีศาจ  เป็นซีรีส์มังงะญี่ปุ่นแนวจินตนิมิตและสุขนาฏกรรมจินตนิยม เขียนเรื่องและวาดภาพโดยเค็นตาโร ยาบูกิ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนมิถุนายน พ.ศ. 2563 ถึงเดือนเมษายน พ.ศ. 2565 และย้ายไปเผยแพร่ในเว็บไซต์โชเน็งจัมป์พลัสตั้งแต่เดือนเมษายน พ.ศ. 2565 จนถึงตอนจบในเดือนกันยายน พ.ศ. 2566 รวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 15 ในเดือนกันยายน พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงสร้างโดยสตูดิโอคอนเน็กต์ ออกอากาศตั้งแต่เดือนมกราคมถึงกันยายน พ.ศ. 2566

 สื่อ 
 มังงะ 

 อนิเมะ 

 รายชื่อตอน 

 หมายเหตุ
# ฮามาโกะ โมริ
ฮามาโกะ โมริ (เกิด 18 กุมภาพันธ์ ค.ศ. 1930) หรือนามแฝงออนไลน์ เกมเมอร์แกรนด์มา  เป็นยูทูเบอร์วิดีโอเกมและนักกีฬาอีสปอร์ตชาวญี่ปุ่น เธอเป็นที่รู้จักจากการที่เธอเล่นวิดีโอเกมและอีสปอร์ตมากว่า 4 ทศวรรษ ในเดือนพฤษภาคม ค.ศ. 2020 เธอได้รับการประกาศว่าเป็นยูทูเบอร์วิดีโอเกมที่อายุมากที่สุดในโลก โดยในขณะนั้นเธออายุได้ 90 ปี เธอได้รับความนิยมในโลกอินเทอร์เน็ตเนื่องจากสามารถเล่นเกมได้อย่างชำนาญแม้ว่าจะอายุมากแล้วก็ตาม

 อาชีพด้านวิดีโอเกม 
โมริเริ่มหัดเล่นวิดีโอเกมตั้งแต่ ค.ศ. 1981 (อายุ 51 ปี) หลังจากที่เธอเห็นลูกหลานของเธอเล่นวิดีโอเกมเป็นเวลาหลายชั่วโมง โดยเริ่มจากเครื่องคาสเซตวิชัน (Cassette Vision) ซึ่งเริ่มออกวางจำหน่ายในประเทศญี่ปุ่นตั้งแต่วันที่ 30 กรกฎาคม ค.ศ. 1981 หลังจากนั้นเธอจึงเปลี่ยนไปใช้เครื่องแฟมิคอม ก่อนที่ในช่วงทศวรรษ 1990 จึงเปลี่ยนมาใช้เพลย์สเตชัน

ในช่วงแรกโมริเล่นเกมตามลำพังคนเดียว ก่อนที่ใน ค.ศ. 2014 เธอได้เปิดช่องยูทูบ Gamer Grandma เพื่อติดต่อสื่อสารกับเกมเมอร์คนอื่น ๆ ทั่วโลก เนื้อหาวิดีโอของเธอเป็นภาษาญี่ปุ่น เธอโพสต์วิดีโอประมาณเดือนละสี่ครั้งและมียอดผู้เข้าชมต่อเดือนมากกว่าหนึ่งล้านครั้ง เธอยังไลฟ์สตรีมวิดีโอเกมอย่างเช่น คอลล์ออฟดิวตี 4: มอเดิร์นวอร์แฟร์ และ แกรนด์เทฟต์ออโต V ทางช่องยูทูบของเธอด้วย เธอเปิดเผยว่าเธอเล่นวิดีโอเกมโดยเฉลี่ยประมาณวันละสามชั่วโมงหรือมากกว่านั้น เกมที่เธอเล่นเป็นประจำได้แก่ ดิเอลเดอร์สครอลล์ส V: สกายริม, ซูเปอร์มาริโอบราเธอส์, ดราก้อนเควสต์, ไฟนอลแฟนตาซี, คอลล์ออฟดิวตี และแกรนด์เทฟต์ออโต V

นับจนถึงเดือนพฤษภาคม ค.ศ. 2020 เธอมีผู้ติดตามมากกว่า 250,000 คน และเพิ่มเป็นกว่า 300,000 ในเดือนถัดมา เธอได้รับการบันทึกลงในบันทึกสถิติโลกกินเนสส์ว่าเป็นยูทูเบอร์วิดีโอเกมที่มีอายุมากที่สุดในโลกเมื่อวันที่ 13 พฤษภาคม ค.ศ. 2020 ด้วยวัย 90 ปี
# ตำรวจภูธรภาค 8
ตำรวจภูธรภาค 8 เป็นส่วนราชการของสำนักงานตำรวจแห่งชาติ ระดับกองบัญชาการกฎกระทรวง แบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 ส่วนป้องกันและปราบปรามอาชญากรรม มีหน้าที่ดูแล 7 จังหวัดในภาคใต้ตอนบนของประเทศไทย รวมพื้นที่ทั้งหมดประมาณ 41,565 ตารางกิโลเมตร

 ประวัติ 
ในปี พ.ศ. 2491 ได้มีการก่อตั้งกองบัญชการตำรวจภูธรขึ้น แบ่งกองบังคับการออกเป็น 9 เขต ซึ่งพื้นที่ภาคใต้ตอนบน 7 จังหวัด อยู่ภายใต้การดูแลของตำรวจเขต 8 มีที่ตั้งอยู่ที่จังหวัดนครศรีธรรมราช ต่อมาในปี พ.ศ. 2518 ได้ปรับไปใช้การแบ่งเขตตามกองทัพภาคของทหารที่มี 4 เขต กลายเป็นกองบัญชาการตำรวจภูธร 4 มีที่ตั้งอยู่ที่จังหวัดสงขลา ทำให้พื้นที่เขต 8 และ 9 เดิมถูกยุบรวมแบ่งเป็นกองบังคับการตำรวจภูธร 10, 11 และ 12 ซึ่งกองบังคับการตำรวจภูธร 10 มีพื้นที่รับผิดชอบ 5 จังหวัด ประกอบไปด้วย สุราษฎร์ธานี ชุมพร ระนอง พังงา และภูเก็ต และได้สร้างอาคารสำนักงานขึ้นในพื้นที่อำเภอพุนพิน จังหวัดสุราษฎร์ธานี และเปิดทำการโดยมี พล.ต.อ. เภา สารสิน อธิบดีกรมตำรวจในขณะนั้นเป็นประธาน

จากนั้นในวันที่ 23 มกราคม พ.ศ. 2537 ได้มีการปรับโครงสร้างของกรมตำรวจ ยุบเลิกกองบัญชาการตำรวจภูธร 1 - 4 พร้อมกับยกเลิกกองบังคับการตำรวจภูธร และแบ่งใหม่เป็น 9 ภาค ซึ่งในพื้นที่กองบังคับการตำรวจภูธร 10 เดิมนั้นถูกแทนที่ด้วยสำนักงานตำรวจภาค 8 โดยเพิ่มจังหวัดนครศรีธรรมราช และจังหวัดกระบี่เข้ามา โดยยังใช้อาคารสำนักงานเดิม โดยในวันที่ 22 ตุลาคม พ.ศ. 2539 ได้มีการปรับโครงสร้างเปลี่ยนเป็นตำรวจภูธรภาค 1 - 9 ตามพระราชกฤษฎีกาแบ่งส่วนราชการกรมตำรวจกระทรวงมหาดไทย ตำรวจภูธรภาค 8 จึงมีพื้นที่รับผิดชอบอย่างเป็นทางการ 7 จังหวัด

ต่อมาในปี พ.ศ. 2550 พล.ต.อ.เสรีพิศุทธ์ เตมียาเวช ผู้บัญชาการตำรวจแห่งชาติได้มีแนวนโยบายในการปรับขยายพื้นที่เพื่อรองรับการเติบโตขององค์กร พล.ต.ต.ธานี ทวีชศรี ผู้บัญชาการตำรวจภูธรภาค 8 ในขณะนั้นจึงได้สั่งการให้หน่วยต่าง ๆ ในสังกัดจัดหาพื้นที่ที่มีความเหมาะสม โดยได้เลือกพื้นที่ในจังหวัดภูเก็ต ซึ่ง พล.ต.อ.เสรีพิศุทธ์ เตมียาเวส ได้เป็นประธานในการวางศิลาฤกษ์ในวันที่ 28 กุมภาพันธ์ พ.ศ. 2551 และในวันที่ 1 สิงหาคม พ.ศ. 2558 ตำรวจภูธรภาค 8 และงานอำนวยการได้ย้ายมาปฏิบัติงานในที่ทำการแห่งใหม่ ณ จังหวัดภูเก็ต ซึ่งได้ใช้งานอาคารที่ทำการแห่งใหม่อย่างเป็นทางการในวันที่ 11 กันยายน พ.ศ. 2558 โดย พล.ต.อ.สมยศ พุ่มพันธ์ม่วง ผู้บัญชาการตำรวจแห่งชาติในขณะนั้นเป็นประธาน

 พื้นที่รับผิดชอบ 
ตำรวจภูธรภาค 8 มีหน้าที่ดูแล 7 จังหวัดในภาคใต้ตอนบนของประเทศไทย ประกอบไปด้วย

 จังหวัดกระบี่
 จังหวัดชุมพร
 จังหวัดนครศรีธรรมราช
 จังหวัดพังงา
 จังหวัดภูเก็ต
 จังหวัดระนอง
 จังหวัดสุราษฎร์ธานี

 กองบังคับการในสังกัด 
ตำรวจภูธรภาค 8 ประกอบไปด้วย 3 กองบังคับการ และ 7 ตำรวจภูธรจังหวัด ซึ่งมีสถานะเทียบเท่ากองบังคับการ แต่ไม่ต้องเรียกขึ้นต้นด้วยคำว่ากองบังคับการ 1 ศูนย์ฝึก และ 1 กองกำกับการ ประกอบด้วย
 กองบังคับการอำนวยการ (บก.อก.)
 กองบังคับการกฎหมายและคดี (บก.กค.)
 กองบังคับการสืบสวนสอบสวน (บก.สส.)
 ตำรวจภูธรจังหวัดสุราษฎร์ธานี (ภ.จว.สุราษฎร์ธานี)
 ตำรวจภูธรจังหวัดนครศรีธรรมราช (ภ.จว.นครศรีธรรมราช)
 ตำรวจภูธรจังหวัดภูเก็ต (ภ.จว.ภูเก็ต)
 ตำรวจภูธรจังหวัดกระบี่ (ภ.จว.กระบี่)
 ตำรวจภูธรจังหวัดชุมพร (ภ.จว.ชุมพร)
 ตำรวจภูธรจังหวัดพังงา (ภ.จว.พังงา)
 ตำรวจภูธรจังหวัดระนอง (ภ.จว.ระนอง)
thumb|ตำรวจควบคุมฝูงชนสังกัดตำรวจภูธรภาค 8 ยืนรักษาการณ์อยู่หน้าสัปปายะสภาสถาน
 ศูนย์ฝึก 

 ศูนย์ฝึกอบรมตำรวจภูธรภาค 8 (ศฝร.)

 กองกำกับการ 

 กองกำกับการปฏิบัติการพิเศษ ตำรวจภูธรภาค 8 (กก.ปพ.)
# กีฬาปีนหน้าผาในกีฬาแห่งชาติ ครั้งที่ 47
กีฬาปีนหน้าผาในกีฬาแห่งชาติ ครั้งที่ 47 เป็นการแข่งขันกีฬาปีนหน้าผาที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–14 มีนาคม พ.ศ. 2565 โดยได้จัดขึ้นที่อาคารศูนย์วิทยาศาสตร์การกีฬา โรงเรียนกีฬาจังหวัดศรีสะเกษ  ซึ่งครั้งนี้จะมีการแข่งขันทั้งหมด 4 รายการ คือ ประเภทความเร็ว (Speed) บุคคลชาย, บุคคลหญิง และประเภทปีนแบบไม่ใช้เชือก (Bouldering) บุคคลชาย, บุคคลหญิง ซึ่งมีการชิงชัยเหรียญรางวัลรวมทั้งสิ้น 12 เหรียญ

 สรุปเหรียญรางวัล 
 ตารางเหรียญรางวัล 

 ผู้ที่ได้รับเหรียญรางวัล 
Speed บุคคลชายSpeed บุคคลหญิง Bouldering บุคคลชายBouldering บุคคลหญิง 

 ผลการแข่งขัน 
 ประเภทความเร็ว (Speed) 
 Speed บุคคลชาย 
รอบคัดเลือก 
ลำดับนักกีฬาเวลา18.54213.96314.21420.34533.59637.237Fall

รอบน็อกเอาต์

 Speed บุคคลหญิง 
ลำดับนักกีฬาหมายเหตุ11.4011.1612.9416.24 18.35—4——4——4——

 ประเภทปีนแบบไม่ใช้เชือก (Bouldering) 
 Bouldering บุคคลชาย 
ลำดับนักกีฬารอบคัดเลือกรอบชิงชนะเลิศหมายเหตุResultAttemptsAttempts to zoneResultAttemptsAttempts to zone      4T 4Z  4  4  4T 4Z  4  5      1T 4Z  1  6  1T 3Z  1  4        3T 4Z  4  4  0T 2Z  4  6    4    0T 2Z  0  5  0T 2Z  0  1  5    0T 4Z  0  10  0T 2Z  0  4  6    0T 2Z  0  5  0T 0Z  0  0  7    0 0  0  0  —   8    0 0  0  0  —  

 Bouldering บุคคลหญิง 
ลำดับนักกีฬารอบคัดเลือกรอบชิงชนะเลิศหมายเหตุResultAttemptsAttempts to zoneResultAttemptsAttempts to zone     3T 4Z  3  4  3T 4Z  4  4      1T 4Z  1  4  0T 3Z  0  3        1T 4Z  1  4  0T 3Z  0  4    4    1T 4Z  1  5  0T 2Z  0  2  5    1T 3Z  2  9  0T 2Z  0  12  6    0T 3Z  0  10  0T 2Z  0  4  7    0 0  0  0  —  DNS